Razine endotelijalne lipaze u plazmi povišene su kod pacijenata oba spola sa stabilnom bolešću koronarnih arterija te kod žena s akutnim koronarnim sindromom, ali nisu povezane s težinom bolesti koronarnih arterija

**Cilj** Istražiti jesu li razine endotelijalne lipaze (EL) u plazmi povišene kod pacijenata sa stabilnom bolešću koronarnih arterija i akutnim koronarnim sindromom te testirati povezanost između razina EL u plazmi i težine bolesti koronarnih arterija i spola.

**Postupci** Ovo presječno opservacijsko istraživanje provedeno u Kliničkom bolničkom centru Sestre milosrdnice u Zagrebu između 1. prosinca 2011. i 1. prosinca 2012. uključilo je 72 pacijenta sa stabilnom bolešću korornarnih arterija i 187 pacijenata s akutnim koronarnim sindromom. Razine EL mjerene su metodom ELISA-e (prema engl. *enzyme-linked immunosorbent assay*).

**Rezultati** Razine EL u plazmi bile su značajno više kod pacijenata sa stabilnom bolešću koronarnih arterija (medijan 311,3 pg/mL, interkvartilni raspon [prema engl. *interquartile range, IQR*] 250,4-422,6 pg/mL) nego kod pacijenata s akutnim koronarnim sindromom (258,7 pg/mL, 162,1-356,0 pg/mL; *P*< 0,001). Razine EL kod žena s akutnim koronarnim sindromom bile su značajno više (314,5 pg/mL, IQR 218,3-420,8 pg/mL) nego kod muškaraca s akutnim koronarnim sindromom (225,4 pg/mL, IQR 148,7320.1 pg/mL; *P*< 0,001), ali su bile slične razinama kod pacijenata sa stabilnom bolešću koronarnih arterija. Nije postojala značajna korelacija između razina EL i izračuna GENSINI, kao niti između razina EL i broja aterosklerotičnih segmenata korornarnih arterija niti kod pacijenata s akutnim koronarnim sindromom (rho = -0,09, *P*= 0,247; odnosno rho = 0,12, *P*= 0,106) niti kod pacijenata sa stabilnom bolešću korornarnih arterija (rho = 0,04, *P*= 0,771; odnosno rho = 0,06, *P*= 0,643).

**Zaključak** Naši rezultati pokazuju da razine EL u plazmi mogu razlikovati muškarce ali ne i žene s različitim kliničkim manifestacijama bolesti korornarnih arterija, kao i muškarce od žena s akutnim koronarnim sindromom. Razine EL nisu značajno korelirale s težinom bolesti koronarnih arterija.